作者：马子严
词牌/韵律：花心动

paragraphs: 雨洗胭脂，被年时、桃花杏花占了。
独惜野梅，风骨非凡，品格胜如多少。
探春常恨无颜色，试浓抹、当场微笑。
趁时节，千般冶艳，是谁偏好。
直与岁寒共保。
问单于、如今几分娇小。
莫怪山人，不识南枝，横玉自来同调。
岂须摘叶分明认，又何必、枯枝比较。
恐桃李、开时妒他太早。